**Ministru kabineta noteikumu projekta „Grozījumi Ministru kabineta 2010.gada 21.decembra noteikumos Nr.1164 “Ostas valsts kontroles kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
|  | Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Jūrlietu pārvaldes un jūras drošības likuma 15.panta trešā daļa, Eiropas Parlamenta un Padomes 2017. gada 15. novembra Direktīva (ES) 2017/2110 par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza Direktīvu 2009/16/EK un atceļ Padomes Direktīvu 1999/35/EK. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 15. novembrī tika pieņemta Eiropas Parlamenta un Padomes Direktīva (ES) 2017/2110 par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza Direktīvu 2009/16/EK un atceļ Padomes Direktīvu 1999/35/EK (turpmāk – Direktīva 2017/2110). Direktīvas 2017/2110 mērķis ir nodrošināt regulārā satiksmē izmantotu ro-ro pasažieru kuģu un ātrgaitas pasažieru kuģu drošu ekspluatāciju, kā arī mazināt kuģu īpašniekiem administratīvo slogu un atvieglot Eiropas Savienības dalībvalstu jūras administrāciju darbu, racionalizējot un vienkāršojot Eiropas Savienības tiesisko regulējumu pasažieru kuģu drošības jomā, un novēršot to pārklāšanos un dublēšanos (Direktīvas 2017/2110 (2) un (15) apsvērums). Atbilstoši Direktīvas 2017/2110 mērķim tiek atcelta Padomes 1999. gada 29. aprīļa Direktīva 1999/35/EK par obligāto apsekojumu sistēmu ro-ro prāmju un ātrgaitas pasažieru kuģu regulārās satiksmes drošībai (turpmāk – Direktīva 1999/35/EK) un grozīta Eiropas Parlamenta un Padomes 2009. gada 23. aprīļa Direktīva 2009/16/EK par ostas valsts kontroli (pārstrādāta versija) (turpmāk – Direktīva 2009/16/EK).  Direktīvā 1999/35/EK ietvertās prasības jaunā redakcijā ir ietvertas Direktīvā 2017/2110 un ir pārņemtas Ministru kabineta 2019.gada 1.oktobra noteikumos Nr.465 “Ro-ro pasažieru kuģu un ātrgaitas pasažieru kuģu drošības noteikumi”.  Savukārt Direktīvā 2017/2110 ietvertie Direktīvas 2009/16/EK grozījumi tiek pārņemti ar Ministru kabineta noteikumu projektu “Grozījumi Ministru kabineta 2010. gada 21. decembra noteikumos Nr.1164 “Ostas valsts kontroles kārtība”” (turpmāk – projekts). Projekts paredz precizēt ostas valsts kontroles kārtības noteikumus attiecībā uz Latvijas ostās veicamajām ārvalstu ro-ro pasažieru kuģu un ātrgaitas pasažieru kuģu pārbaudēm. Projekts paredz inspekciju veikšanas kārtību uz minētajiem kuģiem. Vairākos gadījumos projekts paredz vienkāršot normatīvo regulējumu un racionālāk izmantot ostas valsts kontroles resursus, piemēram, ar projektu tiek noteikts, ka Latvijas kompetentā iestāde, vērtējot attiecīgā kuģa atbilstību, var ņemt vērā citas valsts kompetentās iestādes inspekciju rezultātus attiecībā uz konkrētu regulārajā satiksmē iesaistīto ro-ro pasažieru kuģi vai ātrgaitas pasažieru kuģi. Projekts paredz, ka minēto kuģu inspekcijas tiek ņemtas vērā, nosakot kopējo ikgadējo inspekciju skaitu un izpildot citas Latvijas saistības attiecībā uz ārvalsts kuģu inspekciju veikšanu.  Projekts paredz, ka tajā ietvertais regulējums stāsies spēkā 2019. gada 21. decembrī, kā to paredz Direktīva 2017/2110. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas Jūras administrācija”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ārvalstu ro-ro pasažieru kuģiem un ātrgaitas pasažieru kuģiem, kas iesaistīti regulārā satiksmē, ienākot kādā no Latvijas ostām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Parlamenta un Padomes 2017. gada 15. novembra Direktīva (ES) 2017/2110 par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza Direktīvu 2009/16/EK un atceļ Padomes Direktīvu 1999/35/EK. Saskaņā ar Direktīvas 2017/2110 17. pantu dalībvalstis līdz 2019. gada 21. decembrim pieņem un publicē noteikumus, kas vajadzīgi, lai izpildītu šo direktīvu. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
|  | | | | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2017. gada 15. novembra Direktīva (ES) 2017/2110 par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza Direktīvu 2009/16/EK un atceļ Padomes Direktīvu 1999/35/EK. (publicēta “Eiropas Savienības Oficiālajā Vēstnesī” 2017. gada 30. novembris, L 315/61). | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2017/2110  14. panta 1. punkts | | Projekta  1.1. apakšpunkts | | Direktīvas normas pārņemtas pilnībā | Projekts stingrākas  prasības neparedz |
| Direktīvas 2017/2110  14. panta 2. punkts | | Projekta  1.2. apakšpunkts | |
| Direktīvas 2017/2110  14. panta 3. punkts | | Projekta  1.3. apakšpunkts | |
| Direktīvas 2017/2110  14. panta 4. punkts | | Projekta  1.4. apakšpunkts | |
| Direktīvas 2017/2110  14. panta 5. punkts | | Projekta  1.5. apakšpunkts | |
| Direktīvas 2017/2110  14. panta 6. punkts | | Projekta  1.6. apakšpunkts | |
| Direktīvas 2017/2110  14. panta 7. punkts | | Projekta  1.8. apakšpunkts | |
| Direktīvas 2017/2110  17. panta 1. punkts | | Projekta 1.7.apakšpunkts; 2.punkts | |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Pārējās Direktīvas 2017/2110 prasības ir pārņemtas ar Ministru kabineta 2019.gada 1.oktobra noteikumiem “Ro-ro pasažieru kuģu un ātrgaitas pasažieru kuģu drošības noteikumi”. | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | Projekts šo jomu neskar. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2019. gada 26.septembrī projekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (<http://www.sam.gov.lv/satmin/content/?cat=553>) |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VAS “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes iestāžu funkcijas un uzdevumus, neietekmē pieejamos cilvēkresursus.  Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. Dž.Innusa